# Cirque du Soleil

### A Wikipédiából, a szabad lexikonból.

Dralion 2004

A Cirque du Soleil (francia, jelentése: A Nap Cirkusza) egy Montreal székhelyű cirkusz, melyet az tesz egyedülállóvá, hogy nem folyamodik állatszámokhoz, viszont nagyban támaszkodik mozgásművészek és akrobaták munkájára.

#### [szerkesztés] Általában

Az 1984-ben Guy Laliberté és Daniel Gauthier által alapított, több mint 3.000 alkalmazottat foglalkoztató társulat eddig 6 világkörüli, sártorban tartott turnét, valamint 5 állandó, különféle témájú, színházi előadást nyújtott egyidejűleg.

A turné során a következő előadásokat láthatta a közönség: Saltimbanco, Alegria, Quidam, Dralion, Varekai és legutóbb Corteo. Az állandó előadások: Mystère (Las Vegas), Ô (Las Vegas), La Nouba (Orlando), Zumanity (Las Vegas) et Kâ (Las Vegas). Két új állandó előadást terveznek: az egyik Las Vegas-ban lesz 2006-ban, The Boys címmel, Beatles témákat feldolgozva, a másikat Japánban fogják bemutatni a Tokyo Disneyland Resort-ban, 2008-ban.

#### [szerkesztés] A zenék

A Cirque du Soleil (kivételesen ugyanezen név alatt publikált) zenéi semmiben sem hasonlítanak a hagyományos cirkuszban megszokott dallamvilághoz. A világzene, a tangó, az experimentális zene, a new age, a new wave, vagy a pop-rock között mozogva, a René Dupéré és Benoît Jutras komponálta zenék legalább annyira elbűvölők, andalítók, mint dinamikusak. A Cirque du Soleil minden előadását egyfajta jellemző zenei „stílus” kíséri: a Dralion-t különféle dobok uralják, az Alegria-ban a harmonikáé és a hegedűé a főszerep, a Zumanity alaphangzását a szaxofon és a zongora határozza meg (stb.), attól függően, hogy az előadás milyen hangulatot követel.

#### [szerkesztés] "Magyarország"

René Dupéré Allegria című dalára írt magyar szöveget Geszti Péter, melyet Oláh Ibolya adott elő Magyarország címmel.

#### [szerkesztés] Cirque du Soleil másképpen

A rendkívül népszerű Cirque du Soleil számos alkalommal vesz részt a világ minden táján különféle rendezvényeken, illetve televíziós műsorokban.

Ezen túlmenően Guy Laliberté segítséget kívánt nyújtani a nehéz anyagi helyzetben lévő, hátrányos helyzetű gyermekeknek, ezért egyes előadások bevételét teljes egészében a cirkusz iskolája kapja, visszaadva ezzel az önbizalmat a fiataloknak, újabb esélyt adva nekik.

Egyébként pedig minden fellépő ruhát, kiegészítőt, felszerelést, vagy eszközt a montreali székhelyen készítenek, mely a város különösen szegény negyedében található. Az épület egy egykori szeméttelepen épült fel, és újrahasznosítva a talaj kipárolgását, energiát is termelnek.

#### [szerkesztés] A Cirque du Soleil számokban

2005-ben:

- 6 előadás sátorban, egy világkörüli út keretében;
- 5 állandó előadás (4 Las Vegas-ban, továbbá egy az orlandoi Walt Disney World-ben);
- 1 élő zenei előadás 2006-ban;
- 2 tévésorozat ("Solstrom" és "Sans Filet").

Minden egyes előadáshoz szükséges:

- 62 konténer,
- 800 tonna felszerelés,
- 60 artista,
- 60 technikus,
- egy 17 méter magas sátor (4 db 25 méteres árboccal), mely 2500 néző befogadására képes.

#### [szerkesztés] Külső kapcsolat

- A Cirque du Soleil honlapja

A lap eredeti címe "http://hu.wikipedia.org../../../c/i/r/Cirque_du_Soleil_fe99.html"

Kategória: Előadó-művészet

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Deutsch
- Español
- Suomi
- Français
- עברית
- Ido
- Italiano
- 日本語
- Nederlands
- Polski
- Português
- 中文